REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/81-14

26. maj 2014. godine

Beograd

ZAPISNIK

DRUGE SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 26. MAJA 2014. GODINE

Sednica je počela u 7,35 časova.

Sednicom je predsedavao Veroljub Arsić, predsednik Odbora.

Pored predsednika, sednici su prisustvovali članovi Odbora: Dušica Nikolić, Miloš Tošanić, Dražen Jarić, Dragoljub Zindović, Olivera Pešić, Dejan Andrejević, Dejan Radenković i Zoltan Pek i zamenici članova Odbora: Sonja Vlahović, umesto člana Odbora Radmila Kostića; Zoran Bojanić, umesto člana Odbora Nikole Jolovića; Milena Ćorilić, umesto člana Odbora Moma Čolakovića i prof. dr Vladimir Marinković, umesto člana Odbora. dr Milorada Mijatovića.

Sednici nisu prisustvovali članovi Odbora: Radmilo Kostić, Nikola Jolović, Dragan Đilas, Momo Čolaković, dr Milorad Mijatović, Vojislav Vujić, Đorđe Stojšić i Žika Gojković.

Sednici je prisustvovao narodni poslanik Zoran Babić, koji nije član Odbora.

Na poziv predsednika Odbora, sednici su prisustvovali: Nikola Ćorsović, državni sekretar u Ministarstvu finansija; Irina Stevanović Gavrović, pomoćnik ministra - Sektor za finansijski sistem; Verica Ignjatović, pomoćnik minista - Sektor za međunarodnu saradnju; Branko Drčelić, direktor Uprave za javni dug; Dragana Ratković, šef Odseka u Sektoru za međunarodnu saradnju i Svetlana Kuzmanović - Živanović, rukovodilac Grupe za porez na dohodak građana u Sektoru za finansijski sistem u Ministarstvu finansija.

Na predlog predsednika, Odbor je jednoglasno utvrdio sledeći

D n e v n i r e d

1. Razmatranje Predloga zakona o izmenama i dopunama Zakona o porezu na dohodak građana, u načelu;

2. Razmatranje Predloga zakona o izmenama i dopunama Zakona o doprinosima za obavezno socijalno osiguranje, u načelu;

3. Razmatranje Predloga zakona o potvrđivanju Sporazuma o zajmu između Vlade Republike Srbije kao zajmoprimca i Vlade Emirata Abu Dabi (Ujedinjeni Arapski Emirati) kao zajmodavca u vezi sa zajmom u iznosu od 1.000.000.000 američkih dolara;

4. Razmatranje Predloga zakona o potvrđivanju Ugovora o zajmu između Vlade Republike Srbije i Fonda za razvoj Abu Dabija za finansiranje Razvoja sistema za navodnjavanje – I faza; i

5. Razmatranje Predloga zakona o potvrđivanju Finansijskog ugovora „Apeks zajam za mala i srednja preduzeća i druge prioritete III/A“ između Republike Srbije i Evropske investicione banke i Narodne banke Srbije.

Pre prelaska na rad po utvrđenom dnevnom redu, Odbor je jednoglasno usvojio **Zapisnik 1. sednice Odbora**, bez primedbi.

**Prva tačka dnevnog reda** **-** Razmatranje Predloga zakona o izmenama i dopunama Zakona o porezu na dohodak građana, u načelu

Uvodne napomene je dao Nikola Ćorsović, državni sekretar u Ministarstvu finansija.

Predsednik Odbora je obavestio članove Odbora da je Fiskalni savet dostavio Odboru Ocene izmena i dopuna Zakona o porezu na dohodak građana i izmena i dopuna Zakona o doprinosima za obavezno socijalno osiguranje, koje su im uručene pre početka sednice.

U diskusiji su učestvovali: Zoran Babić, prof. dr Vladimir Marinković i Nikola Ćorsović.

Zoran Babić je ocenio da bi u Predlogu zakona o izmenama i dopunama Zakona o porezu na dohodak građana trebalo navesti da, pored državnih organa i organizacija, javnih preduzeća, javnih službi i drugih direktnih ili indirektnih budžetskih korisnika, poresku olakšicu za novozaposleno lice ne mogu ostvariti ni nezavisna regulatorna tela.

Pored toga, postavio je pitanje koji je broj onih koji u Srbiji trenutno rade „na crno“, a državni sekretar u Ministarstvu finansija je odgovorio da postoji procena da „siva ekonomija“ čini 30% „bele ekonomije“

Prof. dr Vladimir Marinković je ukazao da bi narodni poslanici, pored ocene Fiskalnog saveta, trebalo da imaju i mišljenje Ekonomsko - socijalnog saveta o Predlogu zakona o izmenama i dopunama Zakona o porezu na dohodak građana i Predlogu zakona o izmenama i dopunama Zakona o doprinosima za obavezno socijalno osiguranje.

Odbor je jednoglasno (11 za) odlučio da predloži Narodnoj skupštini da prihvati Predlog zakona o izmenama i dopunama Zakona o porezu na dohodak građana, u načelu, o čemu je podneo Izveštaj Narodnoj skupštini, u skladu sa čl. 155. stav 2. i 156. stav 3. Poslovnika Narodne skupštine.

Za izvestioca Odbora na sednici Narodne skupštine određen je Veroljub Arsić, predsednik Odbora.

**Druga tačka dnevnog reda -** Razmatranje Predloga zakona o izmenama i dopunama Zakona o doprinosima za obavezno socijalno osiguranje, u načelu

Uvodne napomene je dao Nikola Ćorsović, državni sekretar u Ministarstvu finansija.

U diskusiji je učestvovala Sonja Vlahović.

Odbor je jednoglasno (11 za) odlučio da predloži Narodnoj skupštini da prihvati Predlog zakona o izmenama i dopunama Zakona o doprinosima za obavezno socijalno osiguranje, u načelu, o čemu je podneo Izveštaj Narodnoj skupštini, u skladu sa čl. 155. stav 2. i 156. stav 3. Poslovnika Narodne skupštine.

Za izvestioca Odbora na sednici Narodne skupštine određen je Veroljub Arsić, predsednik Odbora.

**Treća tačka dnevnog reda -** Razmatranje Predloga zakona o potvrđivanju Sporazuma o zajmu između Vlade Republike Srbije kao zajmoprimca i Vlade Emirata Abu Dabi (Ujedinjeni Arapski Emirati) kao zajmodavca u vezi sa zajmom u iznosu od 1.000.000.000 američkih dolara

 Uvodne napomene je dao Nikola Ćorsović, državni sekretar u Ministarstvu finansija.

Odbor je jednoglasno (11 za) odlučio da predloži Narodnoj skupštini da prihvati Predloga zakona o potvrđivanju Sporazuma o zajmu između Vlade Republike Srbije kao zajmoprimca i Vlade Emirata Abu Dabi (Ujedinjeni Arapski Emirati) kao zajmodavca u vezi sa zajmom u iznosu od 1.000.000.000 američkih dolara, o čemu je podneo Izveštaj Narodnoj skupštini, u skladu sa čl. 155. stav 2. i 156. stav 3. Poslovnika Narodne skupštine.

Za izvestioca Odbora na sednici Narodne skupštine određen je Veroljub Arsić, predsednik Odbora.

**Četvrta tačka dnevnog reda** - Razmatranje Predloga zakona o potvrđivanju Ugovora o zajmu između Vlade Republike Srbije i Fonda za razvoj Abu Dabija za finansiranje Razvoja sistema za navodnjavanje – I faza

 Uvodne napomene je dao Nikola Ćorsović, državni sekretar u Ministarstvu finansija.

Odbor je jednoglasno (13 za) odlučio da predloži Narodnoj skupštini da prihvati Predlog zakona o potvrđivanju Ugovora o zajmu između Vlade Republike Srbije i Fonda za razvoj Abu Dabija za finansiranje Razvoja sistema za navodnjavanje – I faza, o čemu je podneo Izveštaj Narodnoj skupštini, u skladu sa čl. 155. stav 2. i 156. stav 3. Poslovnika Narodne skupštine.

Za izvestioca Odbora na sednici Narodne skupštine određen je Veroljub Arsić, predsednik Odbora.

**Peta tačka dnevnog reda -** Razmatranje Predloga zakona o potvrđivanju Finansijskog ugovora „Apeks zajam za mala i srednja preduzeća i druge prioritete III/A“ između Republike Srbije i Evropske investicione banke i Narodne banke Srbije

U diskusiji su učestvovali prof. dr Vladimir Marinković i Nikola Ćorsović.

Odbor je jednoglasno (13 za) odlučio da predloži Narodnoj skupštini da prihvati Predlog zakona o potvrđivanju Finansijskog ugovora „Apeks zajam za mala i srednja preduzeća i druge prioritete III/A“ između Republike Srbije i Evropske investicione banke i Narodne banke Srbije, o čemu je podneo Izveštaj Narodnoj skupštini, u skladu sa čl. 155. stav 2. i 156. stav 3. Poslovnika Narodne skupštine.

Za izvestioca Odbora na sednici Narodne skupštine određen je Veroljub Arsić, predsednik Odbora.

Na sednici su vođene stenografske beleške, koje čine sastavni deo ovog zapisnika.

Sednica je zaključena u 9,00 časova.

SEKRETAR ODBORA PREDSEDNIK ODBORA

 Milena Sandić Veroljub Arsić